Ei lähe kõrvalteed

"Ei lähe kõrvalteed" (norra keeles "Ingen vei går utenom") on Norra kirjaniku Trygve Gulbransseni kolmas ja ühtlasi viimane romaan.

Norras ilmus see 1935. aastal, eesti keeles 1954. aastal ning kordustrükina 1992. aastal Agnes Antiku tõlkes.

Romaan on nn Bjørndali-triloogia viimane raamat, millele eelnesid "Ja taamal laulavad metsad" ning "Tuuled puhuvad Vaimudemäelt".

Suguvõsaromaani viimases osas leiavad aset saatuslikud sündmused. Elutee jõuab esmalt lõpule talu kauaaegsel võimukal ja rühikal peremehel Vana-Dagil, mis muudab pingelisemaks ka temal poja noore Dagi suhted  lähikondsetega. Adelheid kasvatab kaht väikest poega ning pühendab end neile, püüdes samal ajal päästa ka suhteid abikaasaga. Romaani lõpus hukkub traagiliselt aga ka noor Dag, päästes üht poisikest kevadiselt jäält. Selle sündmuse kaudu avaldub ka autori sõnum lugejale: abivalmidus ja heasüdamlikkus on kõrgeimad inimlikud väärtused, millele tuleb truuks jääda lõpuni.

Norra romaanid